Thekwane Lodge is in die Dinokeng Groot 5-reservaat wat sowat 60 km noord van Pretoria is en is die ideale wegbreek vir paartjies en gesinne.
Verblyf is beskikbaar in 2 suites en 3 selfsorg-rondawels met slaapplek vir altesaam 14 gaste. Elke eenheid het 'n gemaklike bed, 'n badkamer en 'n kombuisie.
Geriewe op die perseel sluit 'n eet- en leefarea, 'n swembad, braai-area en veilige parkeerplek in. Die lodge bied ook doendinge soos voëlkyk, wildkyk en wildritte. Aangesien Thekwane Lodge in 'n Groot 5-wildreservaat is word geen troeteldiere, vuurwerke of geraas wat die natuur en wilde diere kan steur toegelaat nie.